CELEX: 62022CN0180
Language: fi
Date: 2022-03-09 00:00:00
Title: Asia C-180/22: Ennakkoratkaisupyyntö, jonka Bundesfinanzhof (Saksa) on esittänyt 9.3.2022 – Finanzamt Hamm v. Harry Mensing

7.6.2022   
            
            
               FI
            
            
               Euroopan unionin virallinen lehti
            
            
               C 222/16
            
         
      Ennakkoratkaisupyyntö, jonka Bundesfinanzhof (Saksa) on esittänyt 9.3.2022 – Finanzamt Hamm v. Harry Mensing
      (Asia C-180/22)
      (2022/C 222/27)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Revision-asian valittaja: Finanzamt Hamm
      
         Revision-asian vastapuoli: Harry Mensing
      
         Ennakkoratkaisukysymykset
      
      
                  1)
               
               
                  Onko pääasian oikeudenkäynnin olosuhteiden kaltaisissa olosuhteissa, joissa verovelvollinen vetoaa 29.11.2018 annetun tuomion Mensing (1) (C-264/17, EU:C:2018:968) perusteella siihen, että myös sellaisten taide-esineiden luovutus, jotka tämä on aikaisemmin hankkinut verosta vapautetun yhteisöluovutuksen yhteydessä tekijältä (tai hänen oikeudelliselta seuraajaltaan), kuuluu yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (2) 311 artiklassa ja sitä seuraavissa artikloissa tarkoitetun voittomarginaalijärjestelmän soveltamisalaan, tämän tuomion 49 kohdan mukaisesti veron peruste määritettävä yksinomaan unionin oikeuden perusteella, joten ylin kansallinen tuomioistuin ei saa tulkita kansallista oikeussääntöä (tässä: liikevaihtoverolain 25 a §:n 3 momentin kolmas virke) siten, että yhteisöhankintaan kohdistuva vero ei kuulu veron perusteeseen?
               
            
                  2)
               
               
                  Mikäli ensimmäiseen kysymykseen vastataan myöntävästi: Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 311 artiklaa ja sitä seuraavia artikloja tulkittava siten, että sovellettaessa voittomarginaalijärjestelmää sellaisten taide-esineiden luovutukseen, jotka on aikaisemmin hankittu yhteisöhankintana tekijältä (tai hänen oikeudelliselta seuraajaltaan), yhteisöhankintaan kohdistuva vero alentaa voittomarginaalia, vai onko siltä osin kyseessä unionin oikeuden tahaton aukko, jota ei saada ratkaista oikeuskäytäntöä kehittämällä vaan ainoastaan direktiivin antajan toimesta?
               
            
         (1)  Tuomio 29.11.2018 (C-264/17, EU:C:2018:968).
      
         (2)  Yhteisestä arvonlisäverojärjestelmästä 28.11.2006 annettu neuvoston direktiivi (EUVL 2006, L 347, s. 1).